text: De første bilister er nu kørt galt 
  05 marts 2018 kl. 05.46
  Mandag er der risiko for isslag, snefygning og glat føre. DMI advarer. 
    
  Opdatering: Flere biler er kørt sammen på motorvejen ved Fredericia syd. Og på motorvejen mellem Haderslev syd og Rødekro er er bil og en bus stødt sammen. Stedet kan passeres med forsigtighed.
  Isslag og snefygning er på vej op sydfra. DMI advarer om risiko for let isslag og snefygning i hele Syd- og Sønderjylland i løbet af mandag formiddag.
  Den første melding om uheld på grund af det glatte føre kom ved seks-tiden fra motorvejen ved Padborg. En lastbil mistede vejkontakten og endte på tværs af motorvejen.
  Klokken 6.35 blev en ambulance tilkaldt til et uheld på Hærvejen ved Rødekro. En bilist mistede herredømmet under en overhaling og endte i grøften.
  Nyt uheld på Sønderjyske Motorvej. Denne gang i det sydgående spor mellem Haderslev Syd og Rødekro. Bil og bus kørt sammen. Stedet kan passeres. Ingen personskade. Vagtchefen. #Politidk
  
  Lumsk vejrsituation mandag, når mildere luft fortrænger den Sibiriske kulde. Sne og snefygning fra sydvest 🌨️💨 en overgang stedvis også isslag 💧derfor både sne- og isglatte veje, kør forsigtigt!  Følg situationen her https://t.co/VoxRGscf1Q … pic.twitter.com/sRCEK9f3Q1
  
  Ambulance og politi er på vej til uheld på Hærvejen syd for Rødekro. Bil foretog overhaling, mistede herredømmet og endte i grøften. Føreren meldes tilskadekommen. Vagtchefen. #Politidk
  
  